सूचना और प्रसारण मंत्रालय
"मैंने निर्देशक से कहा कि मुझे नहीं पता कि कैसे अभिनय करना है, लेकिन मुझे सिर्फ जीना है": ताहिरा फिल्म के अभिनेत्री
"मुझे एक सामान्य फिल्म के लिए चार बार प्रयास करना पड़ा, और लगभग लगभग हर दृश्य के लिए 40 रीटेक किये गये": निर्देशक सिद्दीक परवूर
"मैं पहली ऐसी फिल्म का हिस्सा बनकर गर्व महसूस कर रहा हूं जहां एक दिव्यांग व्यक्ति ने एक फिल्म में मुख्य भूमिका निभाई है: क्लिंट मैथ्यू, मुख्य अभिनेता
“ताहिरा के जीवन के प्रति कभी न हार मानने वाले नज़रिए ने उसकी बहनों की शिक्षा और विवाह की देखभाल करने में मदद की। पिता के कर्ज के कारण अपने परिवार का सब कुछ गंवा देने के बाद, उसने अपनी मेहनत की कमाई से एक घर बनाया।
भारतीय अंतर्राष्ट्रीय फिल्म महोत्सव के 51वें संस्करण के भारतीय पैनोरमा फीचर फिल्म खंड में मलयालम फीचर फिल्म ताहिरा ’एक वास्तविक जीवन के चरित्र की कहानी बताती है- एक मेहनती और आंशिक रूप से दिव्यांग महिला, ताहिरा और जीवन के माध्यम से उसकी यात्रा एवं जिम्मेदारियों को दिखाती है।
फिल्म के निर्देशक सिद्दीक परवूर, वर्तमान में गोवा में जारी भारतीय अंतर्राष्ट्रीय फिल्म महोत्सव के 51वें संस्करण के 6ठे दिन  को आज एक संवाददाता सम्मेलन को संबोधित कर रहे थे। संवाददाता सम्मेलन में अभिनेता ताहिरा और दिव्यांग पति बिचापू की भूमिका निभाने वाले क्लिंट मैथ्यू भी मौजूद थे।
ताहिरा का जीवन बहुत हद तक इस फिल्म में आने वाले अप्रत्याशित बदलावों की तरह है। श्रवण बाधित दिव्यांग होने के बावजूद, उसने सभी मुश्किलों का सामना किया और जीवन से कभी हार नहीं मानी। अपने स्कूटर पर 50 किलोग्राम पशु चारे से लदी बोरी को लेकर थायरा का आना-जाना उनके गाँव में एक आम दृश्य रहा है। इसके अलावा, वह इलाके में महिलाओं को ड्राइविंग भी सिखाती हैं।
यह ताहिरा की ही प्रेरक कहानी थी जिसने सिद्दीक को उसके जीवन पर आधारित फिल्म बनाने के लिए उत्साहित किया। हालांकि, उन्हें एक ऐसी अभिनेत्री नहीं मिल पाई, जो आसानी से ताहिरा के ताहिरा के द्वारा किए जा रहे मेहनती कार्यों को अपने अभिनय के माध्यम से ढाल सके। यही वजह रही कि वह इस निष्कर्ष पर पहुंचे स्क्रीन पर उसे प्रदर्शित करने के लिए ताहिरा के अलावा और किसी को नहीं लेंगे। हालाँकि शुरू में वह थोड़ी आशंकित थी, लेकिन सिद्दीक उन्हें समझाने में कामयाब रहा और इस तरह से ताहिरा एक फिल्म स्टार बन गई।
परावूर बताते हैं कि मुख्य अभिनेताओं की पहचान कैसे की गई। "हालांकि मैंने शुरू में फिल्म के लिए एक नायिका को लेने की कोशिश की, लेकि मुझे एक भी महिला ऐसी नहीं मिली जो ताहिरा द्वारा किए जा रहे सभी कार्यों को कर सकती हो। अंत में, मैंने उनसे खुद फिल्म में अभिनय करने के लिए कहा, जिसे उन्होंने कुछ संकोच के बाद स्वीकार कर लिया। ” "चूंकि हम एक ऐसे नायक की तलाश में थे, जिसे दृष्टिहीन दिव्यांग व्यक्ति की भूमिका निभानी थी और वह सुंदर भी थे, तब हमारी भेंट क्लिंट मैथ्यू से हुई। शुरू में, वह अनिच्छुक था, लेकिन अंत में वह ताहिरा के पति बिचापू की भूमिका निभाने के लिए सहमत हो गये।"
संवाददाता सम्मेलन के अवसर पर, पत्र सूचना कार्यालय से बातचीत में, पहली फिल्म करनी वाली अभिनेत्री ताहिरा ने कहा: “ताहिरा मेरे वास्तविक जीवन की कहानी है; निर्देशक सिद्दीक परवूर ने मुझसे पूछा कि क्या मैं फिल्म में अभिनय कर सकती हूं तो मैंने कहा मुझे नहीं पता कि अभिनय कैसे करना है, लेकिन मुझे सिर्फ जीना है।
परवूर ने फिल्म निर्माण के समय सामने आने वाले अजीबोगरीब संघर्षों के बारे में भी बात की। “यह कहानी दो प्रमुख पात्रों के चारों ओर घूमती है, एक जो दृष्टिहीन दिव्यांग है, जबकि दूसरा आंशिक रूप से कम सुनने वाला दिव्यंग है। इसके कारण, मुझे एक सामान्य फिल्म के लिए चार बार प्रयास करने पड़े, और हर शॉट के लिए लगभग 40 रीटेक करने पड़े। यह एक मुश्किल काम था, और कई लोगों ने कहा कि इसे करना कठिन होगा, लेकिन मुझे यह करने में खुशी हुई।"
ताहिरा के पति की भूमिका निभाने वाले दृष्टिहीन दिव्यांग अभिनेता क्लिंट मैथ्यू ने कहा: “मुझे फिल्म का हिस्सा बनने और इतिहास का हिस्सा बनने पर गर्व है, क्योंकि यह पहली फिल्म है जहां एक दृष्टिहीन दिव्यांग व्यक्ति ने मुख्य भूमिका निभाई है। अभिनय के अलावा, मैंने डायलॉग भी रिकार्ड किये, हालांकि संवादों के दौरान होंठ कांपने से समस्याएँ सामने आईं। मेरे निर्देशक ने मुझ पर पूरा भरोसा जताया और मुझे विश्वास के साथ प्रोत्साहित भी किया और आज उनकी वजह से ही मैं इस मंच पर हूं।” उन्होंने बताया कि वह केरल के पलक्कड़ में दृष्टिहीन दिव्यांगों के हेलन केलर स्कूल में पढ़ाते हैं।
इससे पहले, निर्देशक ने महोत्सव में अपनी फिल्म को एक मंच प्रदान करने के लिए भारतीय अंतर्राष्ट्रीय फिल्म महोत्सव और डीएफएफ, और "सभी गणमान्य लोगों और फिल्म निर्माताओं" का आभार व्यक्त किया।